Степан Леонидович Гуржий

Степан Леонидович Гуржий 1973 жылы 15 шілдеде Татар АКСР Бавлы кентінде туған. Орыс.

 Томск политехникалық университетін (1995) «Мұнай және газ кен орындарын зерттеу және пайдалану» мамандығы бойынша; Томск политехникалық университетінің жанындағы Салааралық біліктілік арттыру институтын бітірген (1995). 
 1995 жылдың қыркүйегінен - Түмен облысының «Лангепасмұнайгаз» ӨБ ғылыми-зерттеу және ғылыми жұмыстар цехының инженері. 1996 жылдың наурызынан - «Лангепасмұнайгаз» инженер-технологы, 1996 жылдың желтоқсанынан - аға технологы, 1999 жылдың мамырынан -мұнай және газ ендіру цехы бастығының орынбасары, 1999 жылдың маусымынан - цех бастығы. 2000 жылдың наурызынан - «Комимұнай» ААҚ ұңғымалардың құрылысы мен жөнделу сапасын бақылау белімінің бастығы, 2000 жылдың қазанынан - орталық инженерлік-технологиялық қызмет бастығы. 2002 жылдың наурызынан - «Қарашығанақ Петролеум Оперейтинг Б.В.» компаниясының ішкі кәсіптік жүйелер супервайзері. 2004 жылдың ақпанынан - «ЛУКойл Оверсиз Египет» компаниясы бас директорының өндіріс жөніндегі орынбасары. 2006 жылдың сәуірінен - «Нельсон Петролеум Бузачи» компаниясының ҚР-дағы филиалының бастығы. 2008 жылдың маусымынан бері - «Қарақұдықмұнай» ЖШО бас директоры.

 Үйленген, екі баласы бар.

Санат: Тұлғалар
Санат:1973 жылы туғандар